A4-0387/98

Ψήφισμα σχετικά με τη «Διατλαντική Οικονομική Συνεργασία» μεταξύ της Ευρωπαϊκής Ένωσης και των Ηνωμένων Πολιτειών (COM(98)0125 - C4-0271/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή με τίτλο «Νέα διατλαντική Οικονομική Συνεργασία» (COM(98)0125 - C4-0271/98),

- έχοντας υπόψη τη Διατλαντική Διακήρυξη σχετικά με τις σχέσεις της ΕΚ-ΗΠΑ της 22ας Νοεμβρίου 1990 ((Δελτίο των Ευρωπαϊκών Κοινοτήτων 11-1990, σημείο 1.5.3.)),

- έχοντας υπόψη τη Νέα Διατλαντική Ατζέντα (ΝΔΑτζ) που εγκρίθηκε στη Μαδρίτη στις 3 Δεκεμβρίου 1995, και το συνοδευτικό σχέδιο κοινής δράσης ΕΕ-ΗΠΑ,

- έχοντας υπόψη τη διακήρυξη του Σικάγου για τον Διατλαντικό Επιχειρηματικό Διάλογο (ΔΕΔ) (9 Νοεμβρίου 1996) και τα συμπεράσματα των Συνδιασκέψεων του ΔΕΔ που πραγματοποιήθηκε στις 6-7 Νοεμβρίου 1997 στη Ρώμη και στις 5-7 Νομεβρίου 1998 στην Σαρλότ,

- έχοντας υπόψη τα συμπεράσματα των Διασκέψεων Κορυφής ΕΕ/ΗΠΑ στις 16 Δεκεμβρίου 1996, 28 Μαΐου και 5 Δεκεμβρίου 1997, 18 Μαΐου 1998 και των προηγουμένων εκθέσεων της Ομάδας Ανωτάτου Επιπέδου,

- έχοντας υπόψη τα συμπεράσματα της Συνδιάσκεψης της ΝΔΑ με τίτλο «Γεφυρώνοντας τον Ατλαντικό: δεσμοί ανθρώπου με άνθρωπο» που έλαβε χώρα στην Ουάσιγκτον στις 5 και 6 Μαΐου 1997,

- έχοντας υπόψη τα αποτελέσματα του Διατλαντικού Εργατικού Διαλόγου του Λονδίνου στις 24 Απριλίου 1998,

- έχοντας υπόψη τη Δήλωση των Προέδρων κατά την 49η Συνάντηση των Αντιπροσωπειών του Ευρωπαϊκού Κοινοβουλίου και το Κογκρέσσου των Ηνωμένων Πολιτειών στο Χιούστον στις 28 Ιουνίου 1998,

- έχοντας υπόψη τα αποτελέσματα του Διατλαντικού Διαλόγου Καταναλωτών στην Ουάσιγκτον στις 25 και 26 Σεπτεμβρίου 1998,

- έχοντας υπόψη τις διακηρύξεις του ΠΟΕ της Σιγκαπούρης στις 13 Δεκεμβρίου 1946 και της Γενεύης στις 19 Μαΐου 1998,

- έχοντας υπόψη τα ψηφίσματά του της 15ης Μαΐου 1997 σχετικά με την αναστολή της διαδικασίας διευθέτησης διαφορών του ΠΟΕ σε ό, τι αφορά τον νόμο Helms-Burton ((EE C 167 της 2.6.1997, σελ. 150.)), της 18ης Σεπτεμβρίου 1997 σχετικά με τις διαπραγματεύσεις μεταξύ της Επιτροπής και της κυβέρνησης των ΗΠΑ για το νόμο Helms-Burton ((EE C 304 της 16.10.1997, σελ. 116.)), της 20ης Νοεμβρίου 1997, σχετικά με τη Νέα Διατλαντική Ατζέντα (σχέσεις ΕΕ-ΗΠΑ) ((EE C 371 της 8.12.1997, σελ. 181.)), της 15ης Ιανουαρίου 1998 σχετικά με τις διατλαντικές εμπορικές και οικονομικές σχέσεις ((ΕΕ C 34 της 2.2.1998, σελ. 139.)) και της 16ης Σεπτεμβρίου 1998 σχετικά με τις διατλαντικές σχέσεις/σύστημα ECHELON ((ΣΠ της εν λόγω συνεδρίασης, Μέρος ΙΙ, σημείο 17.)),

- έχοντας υπόψη τη δημόσια ακρόαση που πραγματοποίησε στις 24 Ιουνίου 1998 η Επιτροπή Εξωτερικών Οικονομικών Σχέσεων με θέμα «οι εξωεδαφικοί νόμοι ως μονομερείς κυρώσεις»,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Νομικών Θεμάτων και Δικαιωμάτων των Πολιτών, της Επιτροπής Απασχόλησης και Κοινωνικών Υποθέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0387/98),

Α. λαμβάνοντας υπόψη ότι η Ευρωπαϊκή Ένωση και οι Ηνωμένες Πολιτείες μοιράζονται ορισμένες αξίες και ότι οι σχέσεις τους βασίζονται σε κοινά συμφέροντα στους τομείς της οικονομίας, της πολιτικής και της ασφάλειας και σε μια κοινή αντίληψη όσον αφορά τις παγκόσμιες ευθύνες, εξαρτήσεις και ανάγκες[semigr ]

Β. λαμβάνοντας υπόψη ότι η ΕΕ και οι ΗΠΑ συμμερίζονται κοινές αξίες, που ξεκινούν από τη δημοκρατία, τα ανθρώπινα δικαιώματα, την οικονομική φιλοσοφία, την κοινωνική σταθερότητα όσον αφορά τις περιβαλλοντικές ανησυχίες και την πολιτιστική κυριαρχία και φθάνουν μέχρι την κοινή πολιτική ασφάλειας,

Γ. λαμβάνοντας υπόψη ότι η διατλαντική σχέση είναι μία από τις πλέον ανοικτές και ανεξάρτητες στον κόσμο και αποτελεί, και για τους δύο εταίρους, το σημαντικότερο οικονομικό δεσμό από απόψεως εμπορίου, επενδύσεων και τεχνολογικών ανταλλαγών,

Δ. λαμβάνοντας υπόψη ότι, και στις δύο όχθες του Ατλαντικού, η απασχόληση εξαρτάται σε σημαντικό βαθμό από τη διατήρηση της ελεύθερης κυκλοφορίας των αγαθών, των υπηρεσιών, των κεφαλαίων και των ανθρώπων μεταξύ ΕΕ και ΗΠΑ,

Ε. λαμβάνοντας υπόψη ότι το Συμβούλιο Υπουργών Εξωτερικών που πραγματοποιήθηκε στο Λουξεμβούργο στις 27 Απριλίου 1998 εξέτασε την ανακοίνωση της Επιτροπής και ότι ορισμένα μέλη του Συμβουλίου τάχθηκαν σθεναρώς υπέρ της αγοράς αυτής, ότι ορισμένα άλλα μέλη διετύπωσαν συγκεκριμένες επιφυλάξεις ενώ η Γαλλία τάχθηκε απερίφραστα κατά ((Δελτίο Τύπου του Συμβουλίου που εκδόθηκε στις 27.4.1998))[semigr ] ότι, ωστόσο, το Συμβούλιο αποφάσισε να συνεχίσει τις προσπάθειές του για πολύπλευρη και αναβαθμισμένη διμερή συνεργασία μειώνοντας προοδευτικά ή καταργώντας πλήρως τα εμπόδια στην κυκλοφορία αγαθών, υπηρεσιών και κεφαλαίων αλλά ότι εγκαταλήφθηκαν οι πλέον προωθημένες ιδέες που διατυπώθηκαν στα πλαίσια της ΝΔΑ για τη σύσταση ενός χώρου ελεύθερων συναλλαγών για υπηρεσίες και ένας διμερής μηχανισμός για τη διευθέτηση διαφορών και ότι, ως εκ τούτου η Επιτροπή ενέκρινε, στις 16 Σεπτεμβρίου 1998, ένα «Σχέδιο Προγράμματος Δράσης» για την Διατλαντική Οικονομική Συνεργασία[semigr ]

ΣΤ. έχοντας υπόψη ότι στις 9 Νοεμβρίου 1998, το Συμβούλιο «ενέκρινε το Σχέδιο Δράσης Διατλαντικής Οικονομικής Συνεργασίας (ΔΟΣ) εντοπίζοντας τομείς κοινών ενεργειών με τις ΗΠΑ τόσο πολυμερώς όσο και διμερώς (...) και εξουσιοδότησε την Επιτροπή να εισέλθει σε διαπραγματεύσεις με προοπτική τη σύναψη διμερών συμφωνιών με τις ΗΠΑ στους τομείς των τεχνικών φραγμών στο εμπόριο, τις υπηρεσίες, τις δημόσιες προμήθειες και την πνευματική ιδιοκτησία» ((Ανακοινωθέν Τύπου του Συμβουλίου 12560/98, της 9.11.1998.)),

Ζ. εκφράζοντας την ανησυχία του για το γεγονός ότι οι διαπραγματεύσεις ΕΕ-ΗΠΑ διεξάγονται σε ένα πλαίσιο θεσμικής ασυμμετρίας γιατί η Ευρώπη δεν έθεσε σε εφαρμογή μια εμπορική πολιτική υποκείμενη στον δέοντα κοινοβουλευτικό έλεγχο, όπως είχε ζητήσει το Κοινοβούλιο στο Άμστερνταμ,

Η. λαμβάνοντας υπόψη ότι η αυξημένη αστάθεια των χρηματοπιστωτικών αγορών και η ύφεση σε ορισμένες οικονομίες (κυρίως στην Ανατολική Ασία) φανερώνουν την ανάγκη για στενότερη συνεργασία μεταξύ ΕΕ και ΗΠΑ[semigr ] ότι όμως μια τέτοια συνεργασία πρέπει να αναληφθεί ταυτόχρονα με τους λοιπούς εταίρους με τους οποίους η Ευρώπη έχει σφυρηλατήσει διαρκείς δεσμούς[semigr ]

Θ. λαμβάνοντας υπόψη την ετήσια έκθεση της Επιτροπής σχετικά με τα αμερικανικά εμπόδια στις ανταλλαγές και τις επενδύσεις στην οποία τεκμηριώνονται πολυάριθμες περιπτώσεις προστατευτισμού εκ μέρους των ΗΠΑ,

Ι. έχοντας υπόψη ότι το Συμβούλιο δεν περίμενε την γνώμη του Ευρωπαϊκού Κοινοβουλίου προκειμένου να αναθέσει διαπραγματευτική εντολή στην Επιτροπή[semigr ]

ΙΑ. εκφράζοντας την αποδοκιμασία του για την απόφαση του Συμβουλίου όσον αφορά την εντολή και αναμένοντας ότι, στο μέλλον, θα καλείται υποχρεωτικώς να γνωμοδοτήσει επί σημαντικών διεθνών συμφωνιών πριν δοθεί η διαπραγματευτική εντολή[semigr ]

ΙΒ. έχοντας υπόψη ότι η πρωτοβουλία ΔΟΣ θα έπρεπε να είχε ως στόχο την ενίσχυση της βιώσιμης ανάπτυξης[semigr ] ότι οι διατλαντικές οικονομικές, εμπορικές και επενδυτικές σχέσεις θα έπρεπε να έχουν ως στόχο την παροχή οικονομικών πλεονεκτημάτων όχι μόνο για τις επιχειρήσεις αλλά και για τους εργαζομένους και τους καταναλωτές σε ένα υγιές περιβάλλον,

1. τονίζει τη σημασία μιας διατλαντικής σχέσεως τόσο στον εμπορικό και οικονομικό τομέα όσο και στον τομέα της ασφαλείας και των αμυντικών θεμάτων η οποία θα επενεξετάζεται σε τακτά χρονικά διαστήματα και θα έχει ως αντικείμενο την επίλυση οποιωνδήποτε προβλημάτων προκύψουν μεταξύ των διατλαντικών εταίρων[semigr ]

2. υπογραμμίζει ότι οι μελλοντικές οικονομικές σχέσεις μεταξύ ΕΕ και ΗΠΑ (διμερείς και πολυμερείς) βασίζονται στην αρχή της βιώσιμης ανάπτυξης η οποία συνεπάγεται ότι η μέριμνα για το περιβάλλον θα ενσωματωθεί στην κοινή πολιτική και ότι ο αντίκτυπος των μελετών περιβαλλοντικών εκτιμήσεων θα διαδραματίζει σημαντικότερο ρόλο[semigr ]

3. καταδικάζει έντονα την αμερικανική προσέγγιση που αποσκοπεί στο να απειλεί την Ευρωπαϊκή Ένωση με μία σειρά μονόπλευρων μέτρων ως αντίποινα για το τροποποιημένο καθεστώς των μπανανών[semigr ] επιμένει ότι η αμερικανική πλευρά για κάθε παράπονο που ενδεχομένως έχει πρέπει μάλλον να απευθύνεται στο όργανο του ΠΟΕ που είναι υπεύθυνο για τη διευθέτηση των διαφορών, ειδάλλως το πολυμερές σύστημα εμπορίου καθώς και η νέα διατλαντική σχέση οικονομικής συνεργασίας κινδυνεύουν να αμφισβητηθούν[semigr ] ζητεί ειδικά να ανασταλεί η εφαρμογή του σχεδίου δράσης που αφορά η νέα διατλαντική σχέση οικονομικής συνεργασίας ενόσω δεν έχει αρθεί η απειλή κυρώσεων κατά των κοινοτικών προϊόντων[semigr ]

4. χαιρετίζει την πρόταση για δημιουργία μιας Διατλαντικής Οικονομικής Συνεργασίας, όπως προβλέπεται στην Κοινή Δήλωση που συμφωνήθηκε στη Διάσκεψη Κορυφής ΕΕ/ΗΠΑ (Λονδίνο 18 Μαΐου 1998) καθώς και στο σχέδιο του «Προγράμματος Δράσης'" που πρότεινε η Επιτροπή, θεωρεί δε ότι η διαδικασία αυτή θα πρέπει να υλοποιηθεί με την συμμετοχή των ενδιαφερομένων κοινοβουλευτικών σωμάτων[semigr ] τονίζει την ανάγκη ανάληψης διμερών πρωτοβουλιών για τη συμμετοχή της «κοινωνίας των πολιτών» στη διατλαντική ανταλλαγή απόψεων (π.χ. διάλογος εργαζομένων, καταναλωτών και επιχειρηματιών) και ζητεί από την Επιτροπή να ενισχύσει τις πρωτοβουλίες αυτές[semigr ]

5. εφιστά την προσοχή επί του γεγονότος ότι η ΔΟΣ (Διατλαντική Οικονομική Συνεργασία) που ορίζεται στη Νέα Διατλαντική Ατζέντα αποτελεί τμήμα της νέας σχέσης και ότι το Ευρωπαϊκό Κοινοβούλιο πρέπει να συμμετέχει κατάλληλα στις Διατλαντικές πρωτοβουλίες[semigr ]

6. σημειώνει ότι η ΔΟΣ θα εφαρμοσθεί μέσω δράσεων συνεργασίας και επίσημων εμπορικών διαπραγματεύσεων, στο πλαίσιο ενός κοινού Σχεδίου Δράσης, που θα προσδιορίζει τομείς για κοινές δράσεις (διμερείς και πολυμερείς), με χρονοδιάγραμμα για την επίτευξη συγκεκριμένων αποτελεσμάτων[semigr ]

7. παρατηρεί ωστόσο ότι το Σχέδιο Δράσης ΔΟΣ, όπως ενεκρίθη από το Συμβούλιο στις 9 Νοεμβρίου 1998, διαφέρει σημαντικά από το σχέδιο που διεβίβασε η Επιτροπή στις 18 Σεπτεμβρίου 1998 και επί του οποίου βασίσθηκε η συζήτηση σε πλαίσιο Κοινοβουλίου, ιδιαίτερα όσον αφορά τις ακόλουθες πτυχές:

πολυμερείς ενέργειες

- δέσμευση να προωθηθεί μεγαλύτερη προσβασιμότητα της GATS, εξετάζοντας ιδιαίτερα τον ενδεχόμενο σύνταξης ενός «αρνητικού καταλόγου» στον οποίο θα καταχωρούνται οι οποιεσδήποτε εξαιρέσεις όσον αφορά την εθνική μεταχείριση και άνευ όρων πρόσβαση στην αγορά που δεν έχουν περιληφθεί στο Σχέδιο Δράσης,

- ο στόχος να συμπεριληφθούν οι δημόσιες προμήθειες στην ημερήσια διάταξη των μελλοντικών διαπραγματεύσεων ΠΟΕ έχει παραληφθεί,

διμερείς ενέργειες

- δεν έχει αναφερθεί η προσέγγιση της «λειτουργικής ισοδυναμίας» των τεχνικών κανονισμών ως τρόπος επίτευξης εμπορικής διευκόλυνσης στο πλαίσιο των ΣΑΑ (Συμφωνίες αμοιβαίας αναγνώρισης) για προϊόντα,

- έχουν παραληφθεί οι αναφορές για διμερή διατήρηση του καθεστώτος πρόσβασης στις αγορές υπηρεσιών,

- έχουν αναδιατυπωθεί σε σημαντικό βαθμό οι στόχοι συνεργασίας για τις προμήθειες και την πνευματική ιδιοκτησία,

- δεν αναφέρονται οι «στόχοι δημόσιας πολιτικής» στο πλαίσιο της εμπορικής διευκόλυνσης για το ηλεκτρονικό εμπόριο.

Όσον αφορά τις επίσημες εμπορικές διαπραγματεύσεις

8. υπογραμμίζει τη σημασία των νομικών πτυχών στις διατλαντικές σχέσεις, μέσω του πλήρους σεβασμού των κανόνων του διεθνούς δικαίου και μέσω της παγίωσης των διμερών σχέσεων σε ειδικές συμφωνίες επί συγκεκριμένων θεμάτων[semigr ]

9. εκφράζει, ως εκ τούτου τη λύπη του για το γεγονός ότι η νέα τμηματική προσέγγιση για τις διαπραγματεύσεις με τις Ηνωμένες Πολιτείες έχει ως αποτέλεσμα ότι πολλές τομεακές συμφωνίες θα συναφθούν σύμφωνα με τη διαδικασία του άρθρου 113 της ΣΕΕ και ότι, κατά συνέπεια, το Ευρωπαϊκό Κοινοβούλιο δεν θα μπορέσει να επηρεάσει άμεσα το περιεχόμενό τους[semigr ]

10. υπογραμμίζει τη σημασία της επίτευξης θετικών αποτελεσμάτων στον τομέα των τεχνικών φραγμών στο εμπόριο αγαθών, ειδικότερα μέσω της σύναψης νέων συμφωνιών αμοιβαίας αναγνώρισης (ΣΑΑ) για ορισμένα προϊόντα και τομείς, και μέσω ενός ενισχυμένου ρυθμιστικού διαλόγου[semigr ]τονίζει ότι οποιαδήποτε συμφωνία αμοιβαίας αναγνώρισης συναφθεί με τις ΗΠΑ θα πρέπει να μην αντιστρατεύεται το κοινοτικό υψηλό επίπεδο προστασίας των καταναλωτών, της υγείας και της ασφάλειας των ατόμων, των ζώων, των φυτών καθώς και του περιβάλλοντος και να επιτρέπει τη μελλοντική της ανάπτυξη[semigr ]

11. ζητεί την έναρξη σοβαρών διαπραγματεύσεων με τις ΗΠΑ με σκοπό τη διαμόρφωση κοινών προδιαγραφών για τα οργανικά τρόφιμα και για τα τρόφιμα που δεν περιέχουν γενετικά τροποποιημένους οργανισμούς (ΓΤΟ)[semigr ] υπενθυμίζει ότι οι αρχές της ΕΕ για τα οργανικά τρόφιμα χρονολογούνται από το 1991 και ότι οι προδιαγραφές για τα τρόφιμα που δεν περιέχουν ΓΤΟ βρίσκονται υπό εξέτασιν, ενώ και στις ΗΠΑ βρίσκεται σε εξέλιξη ο διάλογος σχετικά με τις εθνικές προδιαγραφές για τα οργανικά τρόφιμα[semigr ]

12. καλεί τα κράτη μέλη και την Επιτροπή να λάβουν τα αναγκαία μέτρα προκειμένου οι διαπραγματεύσεις που διεξάγονται στο πλαίσιο του ΠΟΕ και οι διατλαντικές σχέσεις να μην επηρεάσουν το κοινοτικό κεκτημένο και, ιδίως, τις υπηρεσίες γενικού ενδιαφέροντος που διασφαλίζουν την οικονομική και κοινωνική συνοχή της Ευρωπαϊκής Ένωσης[semigr ]

13. επισημαίνει, με την ευκαιρία, ότι οι Ευρωπαίοι καταναλωτές εξακολουθούν να αντιμετωπίζουν με μεγάλο σκεπτικισμό τα νέα τρόφιμα και τη σήμανσή τους[semigr ]

14. καλεί την ΕΕ και τις ΗΠΑ να συμπεριλάβουν στις εμπορικές σχέσεις το θέμα της προστσαίας των ζώων και να θεσπίσουν εμπορικά μέτρα καταλλήλως σχεδιασμένα ώστε να επιτύχουν βελτίωση των προδιαγραφών για την καλή διαβίωση των ζώων[semigr ]

15. θεωρεί ότι η επέκταση των ΣΑΑ σε νέους τομείς και προϊόντα, και η αναγνώριση της «λειτουργικής ισοδυναμίας» για τεχνικές και άλλες ρυθμιστικές προδιαγραφές πρέπει να περιλαμβάνουν όχι μόνο διαβουλεύσεις μεταξύ της Επιτροπής και της «επιτροπής του άρθρου 113" του Συμβουλίου, αλλά και κατάλληλη πληροφόρηση και συμμετοχή του Ευρωπαϊκού Κοινοβουλίου[semigr ]

16. θεωρεί, ειδικότερα, ότι η σύναψη μιας «συμφωνίας πλαίσιου» σχετικά με τις ΣΑΑ θα αποτελούσε εξωτερική συμφωνία μεγάλης σημασίας στα πλαίσια της διακήρυξης της Στουτγάρδης του 1984 και θα προϋπέθετε τη συμμετοχή του Ευρωπαϊκού Κοινοβουλίου στη διαδικασία[semigr ]

17. θεωρεί, εξάλλου, ότι οι διμερείς διαπραγματεύσεις για τις υπηρεσίες πρέπει να στοχεύουν στη δημιουργία νέων ευκαιριών για επιχειρήσεις και καταναλωτές και των δύο μερών, μέσω της αμοιβαίας αναγνώρισης των προδιαγραφών, κυρίως δε των προσόντων κλπ[semigr ] ότι το Ευρωπαϊκό Κοινοβούλιο θα τηρείται επαρκώς ενήμερο σχετικά με τομείς που συμμετέχουν σε ΣΑΑ[semigr ] σημειώνει ότι μελετάται επί του παρόντος το ενδεχόμενο να συμπεριληφθούν στις διαπραγματεύσεις ορισμένες υπηρεσίες, ειδικότερα μηχανικής και ζητεί από την Επιτροπή να εξασφαλίσει ότι θα δοθεί η δυνατότητα στην Οικονομική και Κοινωνική Επιτροπή καθώς και στα συνδικάτα και τις επαγγελματικές οργανώσεις να γνωμοδοτούν πριν από τη διαπραγματευτική διαδικασία[semigr ]

18. υπογραμμίζει ότι η μεταξύ ΕΕ και ΗΠΑ διμερής ελευθέρωση στον τομέα των υπηρεσιών θα πρέπει να πληροί με αυστηρότητα τους πολυμερείς κανόνες και, ειδικότερα, το άρθρο VII της GATS[semigr ]

19. υποστηρίζει την αρχή της διαπραγμάτευσης περαιτέρω ανοίγματος των αγορών της ΕΕ και των ΗΠΑ στις κρατικές προμήθειες, με βάση την αμοιβαιότητα και τη σταδιακή κατάργηση των εξαιρέσεων σε δεσμεύσεις που έχουν ληφθεί στα πλαίσια της συμφωνίας του ΠΟΕ για τις κρατικές προμήθειες και της συμφωνίας ΕΕ-ΗΠΑ του 1995[semigr ] υπενθυμίζει, με την ευκαιρία, την έκθεση της Επιτροπής Εξωτερικών Οικονομικών Σχέσεων ((A4-0113/95.)), στην οποία επισημαίνεται η ανάγκη στενής παρακολούθησης της εφαρμογής της συμφωνίας και πληροφόρησης του Ευρωπαϊκού Κοινοβουλίου επί του ζητήματος αυτού[semigr ] εφιστά την προσοχή επί της ανάγκης να διασφαλιστεί η συμβατότητα των διμερών συμφωνιών με τις απαιτήσεις που διατυπώνονται σε διεθνείς διακηρύξεις, όπως του Ρίο, του Κιότο κλπ.[semigr ]

20. τονίζει τη σημασία των διαπραγματεύσεων στον τομέα της πνευματικής ιδιοκτησίας, με στόχο να διασφαλισθούν όχι μόνο διευκολύνσεις στον τομέα των διαδικασιών για την εξασφάλιση και επιβολή των αποκλειστικών δικαιωμάτων, αλλά και αυξημένη προστασία των γεωγραφικών ενδείξεων[semigr ]

21. τονίζει ότι οι προγραμματισθείσες συζητήσεις θα πρέπει να οδηγήσουν στην ανάληψη δεσμεύσεων που να είναι σύμφωνες με το «κοινοτικό κεκτημένο» ιδιαίτερα δε με τις υποχρεώσεις που αναλαμβάνονται στα πλαίσια της ανανεωμένης Κοινής Γεωργικής Πολιτικής (ΚΓΠ) και των πολιτιστικών πολιτικών με τις οικονομικές και εμπορικές συμφωνίες που έχει συνάψει η Ευρωπαϊκή Κοινότητα με τους παραδοσιακούς της εταίρους, στα πλαίσια ιδίως της σύμβασης Λομέ των συμφωνιών σύνδεσης και τέλος με τη διαδικασία διεύρυνσης που δρομολογήθηκε στις 30 Μαρτίου 1998[semigr ]

22. επιμένει ότι η νέα εταιρική σχέση δεν θα πρέπει να θίξει την κοινωνική νομοθεσία που ισχύει στα κράτη μέλη της Ευρωπαϊκής Ένωσης[semigr ]

Όσον αφορά τις δράσεις συνεργασίας

23. θεωρεί ότι η ΕΕ και οι ΗΠΑ θα πρέπει να συνεργασθούν στενά με πολυμερείς οργανώσεις, και ειδικότερα με τον ΠΟΕ, για την προετοιμασία της Υπουργικής Συνδιάσκεψης του 1999[semigr ] χαιρετίζει ειδικότερα την πρόταση για σύσταση ενός τακτικού και διαρθρωμένου διαλόγου σε επίπεδο υπουργών και ανωτέρων υπαλλήλων[semigr ]

24. εφιστά την προσοχή στο γεγονός ότι η Ένωση πρέπει να προσέλθει σε νέες διαπραγματεύσεις με βάση μια ανεξάρτητη τοποθέτηση[semigr ] ωστόσο, πρέπει να επιδιωχθούν κοινές προσεγγίσεις μεταξύ ΕΕ και ΗΠΑ και, ειδικότερα σε ό, τι αφορά το συγκεκριμένο διάλογο επί διευθέτησης διαφορών, γενικής στασιμότητας, εφαρμογής συμφωνιών του ΠΟΕ, υπηρεσιών, γεωργίας, εμπορικών διευκολύνσεων, βιομηχανικών δασμών, τεχνικών φραγμών στο εμπόριο, πνευματικής ιδιοκτησίας, επενδύσεων, ανταγωνισμού, κρατικών προμηθειών, εμπορίου και περιβάλλοντος, πρόσβασης στον ΠΟΕ, αναπτυσσομένων κρατών, ηλεκτρονικού εμπορίου, θεμελιωδών εργασιακών προτύπων[semigr ]

25. στηρίζει την ανάληψη πολυμερούς δράσεως από την ΕΕ και τις ΗΠΑ από κοινού με τους κοινωνικούς εταίρους προς προώθηση διεθνώς αναγνωρισμένων ουσιωδών κανόνων εργασίας και για την επίτευξη συμφωνίας σχετικά με μια δήλωση του Διεθνούς Οργανισμού Εργασίας και ενός μηχανισμού παρακολουθήσεως, απορρίπτοντας με τον τρόπο αυτό τη χρήση των κανόνων εργασίας με σκοπό τον προστατευτισμό[semigr ]

26. Τονίζει την ανάγκη να απαντήσουν οι Ηνωμένες Πολιτείες και η ΕΕ, σύμφωνα με τα συμπεράσματα της Διάσκεψης του ΠΟΕ στην Συγκαπούρη το Δεκέμβριο του 1996 και στο πλαίσιο της νέας Διατλαντικής Αγοράς, την καθιέρωση επαφής μεταξύ της Παγκόσμιας Οργάνωσης Εργασίας και του Παγκόσμιου Οργανισμού Εμπορίου.

27. θεωρεί επίσης ότι η συνεργασία ΕΕ/ΗΠΑ στα πλαίσια των Διεθνών Χρηματοπιστωτικών Ιδρυμάτων έχει ουσιώδη σημασία για την αντιμετώπιση της τρέχουσας οικονομικής κρίσης[semigr ] πιστεύει επίσης ότι θα πρέπει να γίνει προσπάθεια για τη σύναψη πολυμερούς συμφωνίας που θα αφορά τη θέσπιση προληπτικών κανόνων για τη λειτουργία των χρηματοπιστωτικών επιχειρήσεων[semigr ]

28. επισημαίνει την ανάγκη να αντιμετωπισθούν, στα πλαίσια του κοινού Σχεδίου Δράσης (επιπροσθέτως των μέτρων που περιλαμβάνονται στις προς διαπραγμάτευση επίσημες συμφωνίες) σειράς διμερών πρωτοβουλιών, σχετικά με ζητήματα ιδιαίτερης σημασίας για τις διατλαντικές σχέσεις[semigr ]

29. θεωρεί, στο πλαίσιο αυτό, ότι στον τομέα της ρυθμιστικής συνεργασίας, η διαβούλευση στα πρώτα στάδια της εκπόνησης των κανονισμών θα πρέπει να περιλαμβάνει ανταλλαγές τεχνικών και επιστημονικών πληροφοριών[semigr ] ζητεί από την Επιτροπή:

- να παράσχει πληροφορίες στο Ευρωπαϊκό Κοινοβούλιο σχετικά με τις επιτροπές και τις ομάδες εμπειρογνωμόνων, κατά το χρόνο συστάσεώς τους, σχετικά με τις λεπτομέρειες λειτουργίας τους και την εντολή τους,

- να τηρεί τακτικά ενήμερο το Ευρωπαϊκό Κοινοβούλιο σχετικά με τις δραστηριότητές τους,

- όταν εκπονούνται νομοθετικές προτάσεις, το Κοινοβούλιο να λαμβάνει γνώση το συντομότερο δυνατό και να καλείται να γνωμοδοτεί επισήμως[semigr ]

30. εκφράζει την ανησυχία του για το δεσπόζοντα ρόλο ο οποίος ανατίθεται στις επιτροπές εμπειρογνωμόνων στο σχέδιο δράσης και καλεί την Επιτροπή να το ενημερώσει σχετικά με τους μηχανισμούς επιλογής τους και τον χαρακτήρα της εντολής τους[semigr ]

31. χαιρετίζει επίσης την πρόταση για δημιουργία ενός συστήματος εγκαίρου προειδοποίησης στον τομέα της ασφάλειας των τροφίμων, εις τρόπον ώστε να εξασφαλίζεται η ανταλλαγή πληροφοριών σε ένα αρχικό στάδιο της σχεδιαζόμενης νομοθεσίας[semigr ] υποστηρίζει την πρόταση σύνδεσης των συστημάτων ταχείας προειδοποίησης της ΕΕ και των ΗΠΑ για τα επικίνδυνα προϊόντα και θεωρεί ότι οι τρίτες χώρες, ιδιαίτερα οι αναπτυσσόμενες, θα έπρεπε επίσης να επωφελούνται του συστήματος αυτού[semigr ]

32. υπογραμμίζει την ανάγκη προόδου στον τομέα των επενδύσεων, και υπενθυμίζει το ψήφισμά του της 16ης Σεπτεμβρίου 1998, που αναφέρει ότι η εξωεδαφική νομοθεσία των ΗΠΑ και, ιδίως, οι νόμοι Helms - Burton και d' Amato, εξακολουθούν να μην είναι αποδεκτοί για την Ευρωπαϊκή Ένωση και ζητεί από το Κογκρέσσο των ΗΠΑ «να ενεργήσει ταχέως προκειμένου να καταργηθούν αυτοί οι νόμοι»,

33. τονίζει τη σημασία της άμεσης συμμετοχής των πολιτών στις διατλαντικές σχέσεις προκειμένου να δημιουργηθεί ένα συμπαγές θεμέλιο και υπογραμμίζει στο πλαίσιο αυτό, την ανάγκη συνεχούς χρηματοδοτικής στήριξης εκ μέρους της ΕΕ και των ΗΠΑ του πυλώνα δεσμοί μεταξύ λαών «people-to-people»[semigr ]

34. παροτρύνει τις κυβερνήσεις των κρατών μελών ΕΕ και των ΗΠΑ να διευρύνουν τη συνεργασία τους στην εκπαίδευση, την κατάρτιση και τα προγράμματα νέων, να αυξήσουν την επίγνωση του κοινού περί δυνατοτήτων ανταλλαγών, να άρουν τα εναπομένοντα εμπόδια για ανταλλαγές στον χώρο εργασίας και να προσωρήσουν σε αναγνώριση των πτυχίων και διπλωμάτων, διότι η ελευθερη διακίνηση ατόμων αποτελεί απαραίτητη συνιστώσα της παγκοσμιοποιήσεως[semigr ]

35. στηρίζει τη συνεργασία στον τομέα του ανταγωνισμού, ιδιαίτερα δε τις συμφωνίες ΕΕ/ΗΠΑ που αφορούν την εφαρμογή των νόμων για τον ανταγωνισμό και την «θετική επιτροπή» ζητεί δε από την Επιτροπή να διερευνήσει τις δυνατότητες ενίσχυσης της συνεργασίας αυτής[semigr ]

36. είναι της άποψης ότι, στα πλαίσια της ΔΟΣ, ο ρόλος των μέτρων αντιντάμπινγκ και των δασμών που επιβάλλονται ως αντιστάθμισμα των επιδοτήσεων στο διατλαντικό εμπόριο θα πρέπει να επανεξετασθεί το ταχύτερο δυνατόν και ότι ο διατλαντικός επιχειρηματικός διάλογος μπορεί να συμβάλει σημαντικά στη διαδικασία αυτή[semigr ] τονίζει ότι οι συζητήσεις στα διατλαντικά φόρα θα πρέπει σταδιακά να περιστραφούν γύρω από την εξέταση θεμάτων που αποτελούν εστίες διαφορών[semigr ]

37. πιστεύει ότι η ανταλλαγή των βέλτιστων πρακτικών στον τομέα της πολιτικής για τις ΜΜΕ θα μπορούσε να αποβεί αμοιβαία επωφελής και επισημαίνει, στο πλαίσιο αυτό, τη δυνατότητα επιλεκτικής εφαρμογής της νομοθεσίας για συγκεκριμένες ομάδες ΜΜΕ στις ΗΠΑ, πράγμα που δίνει τη δυνατότητα χορήγησης υποστήριξης προσαρμοσμένης στις ανάγκες συγκεκριμένων κλάδων ΜΜΕ G

38. επισημαίνει ότι η εφαρμογή της οδηγίας 80/181 περί των μετρικών συστημάτων επιβαρύνει με σημαντικό κόστος τις ευρωπαϊκές επιχειρήσεις που εξάγουν προϊόντα στις ΗΠΑ και, κατά συνέπεια, ζητεί σε όλες τις συμφωνίες με τις Ηνωμένες Πολιτείες να υιοθετηθεί το μετρικό σύστημα[semigr ]

Όσον αφορά το οργανωτικό πλαίσιο της ΔΟΣ

39. χαιρετίζει τις προτάσεις για τη δημιουργία, με βάση τις υφιστάμενες δομές της ΝΔΑ, ενός οργανωτικού πλαισίου που στοχεύει στην ανάπτυξη των νέων προσεγγίσεων που ορίζονται στη δήλωση ΔΟΣ και το Σχέδιο Δράσης[semigr ]

40. κατανοεί ότι αυτή η προσπάθεια θα συνεπάγεται συχνότερες και τακτικότερες υπουργικές συνεδριάσεις, καθώς και έναν πιο συγκεκριμένο ορισμό και μια σαφέστερη οργάνωση των καθηκόντων της Ομάδας Ανωτέρου Επιπέδου και τη σύσταση ειδικών ομάδων εργασίας ή επιτροπών, ιδίως στον τομέα της αμοιβαίας αναγνώρισης[semigr ]

41. υπενθυμίζει, ωστόσο, το προαναφερθέν ψήφισμά του της 15ης Ιανουαρίου 1998, στο οποίο επισημαίνεται ο ρόλος των κοινοβουλευτικών σωμάτων στην παρακολούθηση των διαπραγματευτικών διαδικασιών (περιλαμβανομένων και των «διοικητικών διευθετήσεων») και τονίζεται ότι «τα ζητήματα που αφορούν τη δημοκρατική ευθύνη θα καταστούν ουσιώδους σημασίας καθώς η οικονομική αλληλεξάρτηση και η ρυθμιστική σύγκλιση ανάμεσα στις δύο όχθες του Ατλαντικού αναπτύσσεται προκειμένου να φθάσει τις πλήρεις δυνατότητές της»[semigr ]

42. επιμένει, κατά συνέπεια, στην ανάγκη ουσιαστικής διεύρυνσης της διακοινοβουλευτικής συνεργασίας μεταξύ του Ευρωπαϊκού Κοινοβουλίου και του Κογκρέσσου των ΗΠΑ οικοδομώντας επί της πείρας της τρέχουσας διακοινοβουλευτικής αντιπροσωπείας ΕΚ-ΗΠΑ[semigr ] κατά συνέπεια μία «μικτή κοινοβουλευτική επιτροπή ΕΚ-Κογκρέσσου ΗΠΑ πρέπει να συμμετέχει εκ του σύνεγγυς στη σύσταση και την εφαρμογή της ΔΟΣ[semigr ]

43. τονίζει ότι η ΕΕ και οι ΗΠΑ, βάσει του Σχεδίου Δράσης ΔΟΣ, δεσμεύονται «να ενισχύουν τις προσπάθειές τους για την επίλυση των διμερών εμπορικών θεμάτων και αντιδικιών», «ως τμήμα της διαδικασίας οικοδόμησης εμπιστοσύνης που προβλέπεται στη Νέα Διατλαντική Ατζέντα του 1995«[semigr ]

44. καταδικάζει ως εκ τούτου έντονα τις πρωτοβουλίες των ΗΠΑ με στόχο την επιβολή μονομερών εμπορικών κυρώσεων κατά της ΕΕ συνεπεία της αντιδικίας για το καθεστώς της μπανάνας[semigr ] θεωρεί ότι η επιβολή μονομερών κυρώσεων εκ μέρους των ΗΠΑ θα υποσκάψει τους πολυμερείς κανόνες ΠΟΕ που οι ΗΠΑ εξακολουθούν να προασπίζουν και θα οδηγούσε στη δέουσα απάντηση της ΕΕ[semigr ]

Επιπροσθέτως:

45. υπενθυμίζει τη σημασία του να ληφθεί υπόψη η ανάπτυξη των διαπραγματεύσεων AFTA (Αμερικανική Ζώνη Ελευθέρων Συναλλαγών) και οι συμφωνίες μεταξύ Ευρωπαϊκής Ένωσης και των περιφερειακών συνασπισμών της Λατινικής Αμερικής (MERCOSUR, Κοινότητα των Άνδεων και Κεντροαμερικανική Κοινότητα) Χιλής, Μεξικού και Καναδά[semigr ]

46. ζητεί από την Επιτροπή και το Συμβούλιο να ενημερώνει πλήρως το Κοινοβούλιο σχετικά με τις διαπραγματευτικές εντολές και μάλιστα, εφόσον κρίνεται αναγκαίο, επί εμπιστευτικής βάσεως[semigr ]

47. ζητεί από την Επιτροπή και το Συμβούλιο να λάβουν υπόψη τις θέσεις που έλαβε το Ευρωπαϊκό Κοινοβούλιο επί της πρωτοβουλίας ΔΟΣ[semigr ] τονίζει ότι το Κοινοβούλιο θα πρέπει να συζητήσει στο μέλλον τόσο το τελικό Σχέδιο Δράσης, όσο και τα αποτελέσματα της επερχόμενης Διάσκεψης Κορυφής ΕΕ-ΗΠΑ, να παρακολουθήσει στενά οποιεσδήποτε μελλοντικές διαπραγματεύσεις και, εφόσον παραστεί ανάγκη, να εκδώσει συστάσεις με βάση το άρθρο 90, παράγραφος 5 του Κανονισμού του[semigr ]

48. ζητεί τη σύναψη μιας διοργανικής συμφωνίας που θα οδηγήσει στην αναθεώρηση των ισχυουσών διαδικασιών Luns και Luns-Westerterp, προκειμένου να διασφαλίζεται περισσότερη ενημέρωση από και προς το Ευρωπαϊκό Κοινοβούλιο όσον αφορά τη διαπραγμάτευση και σύναψη εξωτερικών συμφωνιών[semigr ]

49. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, καθώς και το Κογκρέσσο και την κυβέρνηση των ΗΠΑ.